
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ТӖП СУЙЛАВ 
КОМИССИЙӖ ҪИНЧЕН" САККУНӖН 14 СТАТЙИНЕ 
ТАТА ЧӐВАШ РЕСПУБЛИКИН "ЧӐВАШ РЕСПУБЛИКИН ПАТШАЛӐХ КАНАШӖ ҪИНЧЕН" САККУННЕ
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
[bookmark: _GoBack]2020 ҫулхи ака уйӑхӗн 29-мӗшӗнче
йышӑннӑ

1 статья 
Чӑваш Республикин "Чӑваш Республикин Тӗп суйлав комиссийӗ ҫинчен" 1999 ҫулхи утӑ уйӑхӗн 1-мӗшӗнчи 12 №-лӗ саккунӗн (Чӑваш Республикин Патшалӑх Канашӗн ведомоҫӗсем, 1999, 31 №; 2003, 53 №; 2005, 64 №; 2006, 72 №; 2007, 73 №; 2008, 77 №; 2009, 80, 82 №-сем; 2010, 86, 
87 №-сем; 2012, 92, 95 №-сем; Чӑваш Республикин Саккунӗсен пуххи, 2013, 3, 10 №-сем; 2014, 6 №; 2015, 5, 10 №-сем; 2016, 2, 4 №-сем; "Республика" хаҫат, 2017, чӳк уйӑхӗн 8-мӗшӗ; 2019, юпа уйӑхӗн 18-мӗшӗ) 14 статйине ҫакӑн пек улшӑнусем кӗртес:
1) 5-мӗш пунктра "ларӑва пыма" сӑмахсене "ларӑва хутшӑнма" сӑмахсемпе улӑштарас;
2) ҫакӑн пек ҫырса 51-мӗш пункт хушса хурас:
"51. Чӑваш Республикин территорийӗнче ҫӳллӗ шайри хатӗрленӳ 
е майсӑр лару-тӑру режимне вӑя кӗртнӗ тапхӑрта Чӑваш Республикин Тӗп суйлав комиссийӗн ларӑвӗсене Чӑваш Республикин Тӗп суйлав комиссийӗн председателӗн йышӑнӑвӗ тӑрӑх программа-техника комплексӗсемпе усӑ курса видеоконференцҫыхӑну мелӗпе дистанци тытса ирттерме пултараҫҫӗ, комисси ларӑвӗн кун йӗркине Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн вӑрттӑн сасӑлав ирттересси ҫинчен калакан ыйту тата (е) сасӑлав итогӗсем, суйлав, референдум, сасӑлав тата пӗтӗмӗшле таблицӑсен пӗтӗмлетӗвӗсем ҫинчен ҫырнӑ протоколсене алӑ пусассипе ҫыхӑннӑ ыйту кӗртнӗ тӗслӗхсемсӗр пуҫне.";
3) 10-мӗш пункта ҫакӑн пек ҫырса абзац хушса хурас:
"Чӑваш Республикин Тӗп суйлав комиссийӗн ларӑвне программа-техника комплексӗсемпе усӑ курса видеоконференцҫыхӑну мелӗпе дистанци тытса ирттернӗ чухне ҫак пунктӑн пӗрремӗш абзацӗн положенийӗпе усӑ курмаҫҫӗ.".

2 статья 
Чӑваш Республикин "Чӑваш Республикин Патшалӑх Канашӗ ҫинчен" 2001 ҫулхи утӑ уйӑхӗн 23-мӗшӗнчи 37 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 42 №; 2002, 51 №; 2003, 53, 57 №-сем; 2005, 64 №; 2006, 69 №; 2010, 87 №; 2012, 94, 95 №-сем; Чӑваш Республикин Саккунӗсен пуххи, 2013, 3, 7 №-сем; 2014, 11 №; 2015, 5 №; 2016, 
2, 6, 10 №-сем; 2017, 2, 7, 9 №-сем; "Республика" хаҫат, 2018, нарӑс уйӑхӗн 21-мӗшӗ; 2019, нарӑс уйӑхӗн 15-мӗшӗ, ҫу уйӑхӗн 15-мӗшӗ) ҫакӑн пек улшӑнусем кӗртес:
1) 6 статьяна ҫакӑн пек ҫырса 11-мӗш пункт хушса хурас:
"11. Чӑваш Республикин территорийӗнче ҫӳллӗ шайри хатӗрленӳ е майсӑр лару-тӑру режимне вӑя кӗртнӗ тапхӑрта Патшалӑх Канашӗн сессийӗсене Патшалӑх Канашӗн Президиумӗн йышӑнӑвӗ тӑрӑх программа-техника комплексӗсемпе усӑ курса видеоконференцҫыхӑну мелӗпе дистанци тытса ирттерме пултараҫҫӗ.";
2) 10 статьян 3-мӗш пункчӗн 8-мӗш ҫум пунктне "килӗшӳллӗн" сӑмах хыҫҫӑн "ҫак Саккунпа," сӑмахсем хушса хурас;
3) 19 статьяра:
а) 2-мӗш пункта ҫакӑн пек ҫырса абзац хушса хурас:
"Чӑваш Республикин территорийӗнче ҫӳллӗ шайри хатӗрленӳ е майсӑр лару-тӑру режимне вӑя кӗртнӗ тапхӑрта комитетсен ларӑвӗсене комитетсен председателӗсен йышӑнӑвӗ тӑрӑх программа-техника комплексӗсемпе усӑ курса видеоконференцҫыхӑну мелӗпе дистанци тытса ирттерме пултараҫҫӗ.";
ӑ) 3-мӗш пунктӑн пӗрремӗш абзацӗнче "ларӑва пыма" сӑмахсене "ларӑва хутшӑнма" сӑмахсемпе улӑштарас. 

3 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

